Paterna dota de jupetins antibala tots els agents de la Policia Local
03/07/2015

# Paterna dota de jupetins antibala tots els agents de la Policia Local

[![Paterna dota de jupetins antibala tots els agents de la Policia Local](/images/noticias/2015/07/chaleco-antibala.jpg)](/images/noticias/2015/07/chaleco-antibala.jpg)

03.07.2015

Els 102 agents que componen el cos de la Policia Local de Paterna disposaran de nous jupetins unipersonals que milloraran la seua seguretat i protecció

L’Ajuntament de Paterna, a través de la regidoria de Seguretat, ha dotat de jupetins unipersonals antibales i antipunxó última generació la Policia Local de Paterna.

Amb la introducció d’esta millora, cada un dels 102 agents que componen este cos disposarà d’estes peces d’autoprotecció que augmenten la seguretat dels seus usuaris i, en conseqüència, l’eficiència i funcionalitat dels agents en els seus servicis i actuacions en el carrer.

Des del consistori i des de la Direcció de la Policia Local de Paterna han explicat que, fins ara, els agents no disposaven de jupetins individuals, sinó que els 30 sistemes de protecció que tenien, que eren només antibales, eren compartits pels efectius policials per a labors de seguretat ciutadana i pel grup operatiu nocturn.

“Amb l’adquisició d’estos nous jupetins, tots els policies sense excepció disposaran de la protecció adequada per a desenrotllar el seu treball en les millors condicions de seguretat, sobretot donat el nivell d’alerta 4 decretat pel Ministeri de l’Interior”, han assegurat.